احمد محمد خشبه

احمد خشبه باشا (1886 – 1954) كان وزير ل19 مره استقال لما رفض قبول الانذار البريطانى بعد ما اتقتل السردار.

أحمد محمد خشبة من عيلة عريقة فى أسيوط هيا "عيلة خشبة" الشهيرة". تفريعات آل خشبة كتيرة بالمحافظات اللى منتشرين فيها، فتلاقيهم فى الدقهلية، والغربية، والشرقية، والقاهرة، والمنيا، و أسيوط، و فى «كوم حمادة» بالبحيرة، و معظمهم فى أسيوط المدينة، وبيتواصل الفرع الاكبر فى أسيوط، و مفيش تواصل فى المحافظات التانية الا بنسبة قليلة.

نسبة التعليم العالى بين ولاد عيلة خشبة اكتر من الـ95 % وفيها كل الوظايف والتخصصات، وفيهم محاسبين، و أساتذة جامعة، ومهندسين وظباط فى الجيش والبوليس. «الخشباوية» مرتبطين - نسب ومصاهرة - بعائلات عريقة ليها تاريخها وتقلها السياسى والاقتصادى فى مصر.

 مولده 
اتولد فى أسيوط سنة 1886م، درس القانون واشتغل بالمحاماة و كان عضو بارز فى حزب الأحرار الدستوريين .
كان خشبة باشا سياسى بارع، و واحد من وزرا مصر البارزين ايام العهد الملكى بمصر؛ ابتدا حياته السياسية مع حزب الوفد و بعد كده انضم الى حزب الأحرار الدستوريين سنة 1929م.

مسك أحمد محمد خشبة باشا وزارات كتيرة منها الخارجية والمعارف والحربية والبحرية والمواصلات و(الحقانية) العدل والداخليه ...، و ده فى الفترة من 24 نوفمبر 1924 الى 16 اغسطس 1949م. ولما اتولى وزارة الحقانية سنة 1928م كان معروف بالتدقيق الشديد فى اختيار وكلاء النيابة العامة والقضاة، و كان متشدد فى مراعاة الأصول العائلية والأوضاع الاجتماعية،وكان حريص على سلوك ومظهر رجال الهيئة القضائية.

وكان وزير الحقانية فى وزارة محمد محمود باشا، و كان الوفديون مضايقين منه لما كان وزيـر وفدى فى وزارة مصطفى النحاس، واستقال من الوزارة لما قرأ وثايـق الأميـر سيـف الديـن، وقال أحمد باشا خشبة ان ضميره ما يطاوعهوش يبقى وزير فى وزارة النحاس. و كان وزير فى وزارة احمد زيور، واستقال عشان رفض أن يوافق على قبول الانذار البريطانى بعد مقتل السردار، و كان موقف مشرف من غير شك، بعد كده دخل وزير وفدى فى وزارة عدلى يكن بعدين وزارة عبد الخالق ثروت بعدين وزارة النحاس اللى استقال منها لأنه استنكر أن ياخد رئيس الوفد الأتعاب الكبيرة من الأمير سيف الدين .
 وزاراته 
 وزير الحقانية ووزير المعارف العمومية فى وزارة أحمد زيور باشا الأولى (24 نوفمبر 1924 - 13 مارس 1925)
 وزير الحربية والبحرية فى وزارة عدلى يكن التانية (7 يونيه 1926 - 21 ابريل 1927)
 وزير المواصلات فى وزارة عبد الخالق ثروت التانية ( 25 ابريل 1927 - 16 مارس 1928) و فى وزارة حسين سرى التانية (31 يوليه 1941 - 4 فبراير 1942)
 وزير الخارجيه مرتين: الأولى من 19 نوفمبر 1947 ل28 ديسمبر 1948، والتانية فى الفترة من 27 فبراير 1949 ل25 يوليه 1949.

وزير الداخلية فى عصر الملك فاروق.

وشاف الوفديون أن فى الموقف ده  تذبذب وتنقل بين الأحزاب... بالرغم من أن اللى عرفوا الرجل ده  قالوا انه كان من أنزه المصريين و أيده نضيفة، وصدره واسع، وفكره لامع.

وحصلبعد كده بعشرين سنة أن فكر الأحرار الدستوريون فى انتخابه رئيس ليهم بعد استقالـة عبد العزيز فهمى من رئاسة الحزب، واتفاجئوا بأن الناس  لسه يرددون الموال الخطير.
ولما كان وزير للخارجية كان خشبة باشا هو اللى فاوض السفير البريطانى رونالد كامبل فى حوار السودان، وسماها معاهدة (خشبة - كامبل).

وبيسجل التاريخ النيابى أنه كان واحد من الأعضاء السبعة بمجلس الشيوخ اللى صوتوا ضد معاهدة 1936م. وتم تكريمه فى مجلس الشورى فى يوم 7  يونيه 1999 فى الاحتفال بيـوم المحرر البرلمانى كرمز من الرموز المهمة والبارزة فى الصحافة البرلمانية اللى تم تأسيسها فى 24 مايو 1909. و أناب عنه وحضر التكريم ا.د.عمرو شعراوى (حفيد أحمد باشا خشبة).

 وفاته 
توفى أحمد باشا خشبة فى 20 يناير 1954.
 شوف 

 الباشوات المصريين

 مصادر 

تصنيف:مواليد 1886
تصنيف:وفيات 1954
تصنيف:سياسيين مصريين
تصنيف:وزراء خارجيه مصريين
تصنيف:وزراء داخليه مصريين
تصنيف:وزراء عدل مصريين
تصنيف:وزراء مواصلات مصريين
تصنيف:اشخاص من محافظه اسيوط
تصنيف:ناس من مدينة اسيوط